钦定古今图书集成/明伦汇编/闺媛典/第293卷 > 皇清二十六 > 成梦斗妻张氏〈田氏附〉
## 钦定古今图书集成/明伦汇编/闺媛典/第293卷 > 皇清二十六 > 成梦斗妻张氏〈田氏附〉

按《长垣县志》：“张氏，孝廉张玉铉女，生员成梦斗妻。适斗四年，斗亡，张年二十，守志不可夺，孝事孀姑，代抚幼叔。梦庚长聘田氏，忽染疾几殆，俗用喜事禳灾，遂娶田归。未合巹而庚死，田遂自缢，急救得甦。自是坐卧一小楼三十年，虽至亲罕睹其面。姑疾笃，张祷以身代，田割股以进。姑殁，田不食而死，张独终守。学使” 表其门。